స్వప్నచౌదరి అమ్మినేని

స్వప్నచౌదరి అమ్మినేని, సినిమా నటి, యాంకర్.

 బాల్యం, విద్యాభ్యాసం 
స్వప్న చౌదరి ఖమ్మంలో పుట్టి పెరిగారు. చిన్నప్పటి నుంచే చదువుతోపాటు కొత్త విషయాలు నేర్చుకోవాలనే తపన, ఏదైనా సాధించాలనే ఆకాంక్ష ఆమెలో ఉండేవి. ఆమె ఎంబీఏ పూర్తి చేసిన తర్వాత తన కలలను నిజం చేసుకునే ప్రయత్నంలో భాగంగా హైదరాబాద్‌కు వచ్చారు. అక్కడే ఆమె కెరీర్ ప్రస్థానం మొదలైంది.

 యాంకర్‌గా ప్రస్థానం 
చిన్నప్పటి నుండే స్టేజ్‌పై మాట్లాడటం అలవాటు చేసుకున్న స్వప్నచౌదరి, ఎటువంటి భయం లేకుండా మాట్లాడేవారు. ఈ నైపుణ్యం ఆమెకు మొదట్లో చిన్నచిన్న కార్యక్రమాలకు యాంకరింగ్ చేసే అవకాశాలను తెచ్చిపెట్టింది. క్రమంగా ఆమె పెద్ద ఈవెంట్లకు కూడా యాంకరింగ్ చేసే స్థాయికి ఎదిగారు. ఇప్పటివరకు స్వప్న సుమారు 2,000కు పైగా కార్యక్రమాలకు యాంకరింగ్ చేశారు. రెండు టీవీ ఛానెల్స్‌లో పని చేయడంతో పాటు పలు టీవీ షోలకు హోస్ట్‌గా కూడా వ్యవహరించారు.

 నటనా రంగ ప్రవేశం 
ఈవెంట్లలో పాల్గొంటున్న సమయంలోనే స్వప్నకు నటనపై ఆసక్తి పెరిగింది. 'నమస్తే సేట్‌జీ' సినిమాలో హీరోయిన్‌గా ఆమెకు తొలి అవకాశం లభించింది. ఈ సినిమాలో ఆమె నటనకు మంచి గుర్తింపు వచ్చింది. 'మిస్టరీ' అనే మరో సినిమాలో ఆమె ఐదు విభిన్న పాత్రల్లో నటించి తన బహుముఖ ప్రజ్ఞను చాటుకున్నారు.

 ఇతర విజయాలు 
ప్రసాద్ ల్యాబ్, ఫిల్మ్ ఛాంబర్‌లో వందల సినిమా ఫంక్షన్లకు హోస్ట్‌గా స్వప్న వ్యవహరించారు. 'తెలుగు బుక్ ఆఫ్ రికార్డ్స్' అవార్డును అందుకోవడంతోపాటు దుబాయ్, శ్రీలంకలలో ఈవెంట్లలో పాల్గొనారు.

మూలాలు

బయటి లింకులు


వర్గం:ఖమ్మం జిల్లా మహిళలు